b"\n_START_ARTICLE_\nJavaris Crittenton\n_START_SECTION_\nAng buhay sa high school\n_START_PARAGRAPH_\nSiJavaris Crittenton ay isinilang ni Sonya Dixon sa Atlanta, Georgia. Mayroon siyang isang nakababatang kapatid na babae na nagngangalang Shaniya Lee. Si Crittenton ay lumaki sa nagiisang magulang, ang kanyang ina. Bilang isang bata, si Javaris Crittenton ay nahumaling sa paglalaro ng basketball; siya ay nagsasanay sa pambatang basketball hoop na nakuha pa niya sa araw ng pasko noong siya ay limang taong gulang pa lamang. Siya ay patuloy na naglalaro dito hangang sa tuluyan itong masira. Sa mga sumunod na taon nahirapan na ang kanyang ina na patigilin siya sa pagalalaro at pagsasanay ng basketball. Subalit, sa kabila ng kanyang kahumalingan sa pagalalaro basketball, si Javaris Crittenton ay isang magaling na mag-aaral. Despite this obsession Crittenton was a good student as a child._NEWLINE_Si Javaris Crittenton ay pumasok sa Southwest Atlanta Christian Academy, kung saan sa ay naglaro na kasama si Dwight Howard noong siya ay nasa high school sophomore. Sina Crittenton at Howard ang namuno sa Southwest Atlanta sa GHSA class A state championship noong season. Si Howard ay nakapasok sa first overall pick noong 2004 NBA Draft at tuluyang naging propesyonal na manlalaro matapos ang kanyang high school. Bilang isang junior, si Crittenton ay may kabuuang average na 28.4 points, 7.5 assists, at 8.2 rebounds. Siya ang namuno sa Southwest Atlanta sa GHSA class A state finals kung saan sila ay natalo at nakatapos sa buong season bilang runner-up. Bilang isang senior, si Crittenton ay may kabuang average na 29 points, 9 assists, at 7 rebounds. Pinamunuan niya ang Southwest Atlanta sa GHSA class A state championship. Sa sumunod na season, siya ay itinuring na McDonald's All American. Siya rin ay tinawag na Mr. Georgia Basketball. Si Crittenton ay isa ring mahusay na mag-aaral. Siya ay may GPA na 3.5 at miyembro ng Future Business Leaders of America at Senior Beta Club. Pagtapos siyang suyuin ng mga paaralan para sa kolehiyo, pinili niyang pumasok sa Georgia Tech nang sa gayon ay makanood ang kanyang kapatid at ina sa kanyang mga laro.\n_START_SECTION_\nKolehiyo\n_START_PARAGRAPH_\nHabang siya ay nasa Georgia Tech, si Crittenton ay nagpakita ng galing at itinuring na pinuno ng kanilang koponan, isang pambihirang karangalan lalo na para sa isang freshman. Ang kanilang coach na si Paul Hewitt ang naghikayat kay Crittenton na tuluyang mamuno sa koponan matapos ang maraming laro noong Pebrero 2007. Siya ay gumawa ng pambihirang record na 29 points noong 13 Pebrero 2007 laban sa koponan ng Florida State.\n_START_SECTION_\nPropesyonal na karera\n_START_PARAGRAPH_\nSiya ay nakuha bilang 19th draft (first round) noong 2007 NBA Draft para sa koponan ng Los Angeles Lakers. Siya ay pumirma sa lakers noong 3 Hulyo 2007. Noong NBASummer League na naganap noong 8 Hulyo 2007, siya ay gumawa ng 18 points. Kabilang ang pangtapos na jumpshot sa loob ng natitirang 1.7 segundo at nagbigay sa kanila ng tagumpay."